নিউজ বিএনএ ডটকম, ঢাকা,  ১০ জুলাই : ঢাকা মহানগর আওয়ামী লীগের ভারপ্রাপ্ত সাধারণ সম্পাদক মোফাজ্জল হোসেন চৌধুরী মায়া বলেছেন, যারা ধর্মকে ব্যবহার করে হরতাল ডেকে জনগণকে কষ্ট দেয় তারা হচ্ছে খোদার দুশমন। তাই ধর্মের নামে ডাকা অযৌক্তিক হরতাল জনগণ প্রত্যাখ্যান করেছে। রোববার সকালে বঙ্গবন্ধু এভিনিউস্থ আ.লীগের কেন্দ্রীয় কার্যালয়ের সামনে ওলামা লীগ আয়োজিত হরতাল বিরোধী মানববন্ধনে তিনি এ কথা বলেন।    মানববন্ধনে ওলামা লীগের সভাপতি মাওলানা ইলিয়াস হোসাইন বীন হেলালি, সহ সভাপতি মো. আদম আলী এবং সাধারণ সম্পাদক মাওলানা খলিলুর রহমান উপস্থিত  ছিলেন। মায়া বলেন, তারেক, কোকো ও যুদ্ধাপরাধীদের বিচার বানচাল করার জন্য এই হরতাল। তাই জনগণ এটি স্বতঃস্ফূর্তভাবে প্রত্যাখ্যান করেছে।    জনগণের জীবনযাত্রার মান স্বাভাবিক রয়েছে। হরতালে জনগণের জীবনযাত্রার মান রক্ষায় সরকার পরিস্থিতি নিয়ন্ত্রণে রাখার চেষ্টা করছে।    সম্পাদনা : কামাল উদ্দিন খোকন।